
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE
Nr. 49047/24.08.2026
PROIECT
HOTĂRÂREA NR. .........................................
privind radierea construcției-casă, notată sub A1.1 în CF nr. 189002 Satu Mare

Consiliul Local al Municipiului Satu Mare,
Analizând proiectul de hotărâre înregistrat sub nr. ______________, referatul de aprobare al inițiatorului, înregistrat sub nr. 49050/24.08.2026, raportul                                de specialitate al Direcției Patrimoniu-Serviciul Patrimoniu Concesionări Închirieri, înregistrat sub nr. 49051/24.08.2026, raportul de specialitate al Serviciului Juridic, înregistrat sub nr. 49402/25.08.2026 și avizele comisiilor de specialitate ale Consiliului Local Satu Mare, 
În conformitate cu prevederile art. 37 alin. (3^1) ale Legii cadastrului şi a publicității imobiliare nr. 7/1996, republicată, cu modificările și completările ulterioare coroborat cu art. 18 lit. b) și art. 94 din Ordinul nr. 600/2023 pentru Regulamentul de recepție și înscriere în evidențele de cadastru și carte funciară, cu modificările și completările ulterioare,
       Având în vedere prevederile art. 36 alin (1) din Legea fondului funciar nr. 18/1991 republicată, cu modificările și completările ulterioare,
Ținând seama de prevederile art. 553 alin (1) și alin (4), art. 869, art. 888 , art. 907 și art. 908, din Codul Civil, coroborate cu cele ale art. 87 alin. (5) și ale art. 301 din OUG nr. 57/2019 privind Codul Administrativ, cu modificările și completările ulterioare, 
În temeiul prevederilor art. 129 alin. (2) lit. c), art. 139 alin. (3) lit. g),                art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,
Adoptă prezenta: 

H O T Ă R Â R E:
Art. 1. Se aprobă rectificarea Cărții Funciare nr. 189002 Satu Mare, în sensul radierii construcției casă, înscrisă sub nr. top 4733-C1 satu Mare, de sub A1.1, întrucât aceasta nu mai există în realitate.

Art. 2. Se aprobă revocarea dreptului de administrare instituit în favoarea Internatului ”Liceului Mihai Eminescu” Satu Mare notat sub B2 în CF nr. 189002 Satu Mare.   

Art. 3. Se atestă apartenența la domeniul privat al Municipiului Satu Mare a imobilului teren în suprafață de 14 mp, înscris în CF nr. 189002 Satu Mare, cu nr. top 4733. 
Art. 4. Se dispune O.C.P.I. Satu Mare înscrierea în evidențele carte funciară a celor aprobate în articolele precedente.

Art. 5. Cu ducerea la îndeplinire a prezentei se încredințează Primarul Municipiului Satu Mare, inițiatorul proiectului de hotărâre și Direcția Patrimoniu - Serviciul Patrimoniu Concesionări Închirieri din cadrul aparatului de specialitate al Primarului Municipiului Satu Mare.
Art. 6. Prezenta hotărâre se comunică:
· Instituției Prefectului - Județul Satu Mare,
· Primarului Municipiului Satu Mare, 
· Viceprimarului Municipiului Satu Mare, domnul Băbțan Raul - Gabriel, 

· Direcției Patrimoniu - Serviciul Patrimoniu Concesionări Închirieri, 
· Se publică în Monitorul Oficial al Municipiului Satu Mare.


                       INIȚIATOR PROIECT,

                                             Viceprimar

                                   Băbțan Raul Gabriel

      
                                                           AVIZAT,

                                                                    Secretar general                                                                                

